Pompeius (500-luku)

Flavius Pompeius (k. 19. tammikuuta 532) oli itäroomalainen sotilas ja poliitikko, joka oli Itä-Rooman keisari Anastasios I:n siskonpoika. Hän oli konsuli vuonna 501. Justinianuksen hallituskaudella hänen veljensä Hypatius julistettiin keisariksi Nika-kapinan yhteydessä tammikuussa 532. Kapinan kukistuttua Justinianus antoi teloittaa Hypatiuksen ja Pompeiuksen.

Pompeiuksen vanhemmat olivat Secundinus ja Anastasioksen sisko Caesaria.Martindale s. 577 Secundinus toimi Anastasioksen aikana muun muassa Konstantinopolin kaupunkiprefektinä.The Cambridge ancient history s. 150 Pompeiuksen veli Hypatius ja serkku Probus saavuttivat myös korkeita virkoja Anastasioksen aikana. Hypatius oli konsulina vuonna 500 ja Probus vuonna 502.Martindale s. 1245

Pompeius lähetettiin viemään lisäjoukkoja Persian rintamalle vuonna 528. Pompeiuksen titteli oli tuolloin ehkä magister militum praesentalis. Vuonna 532 Pompeius sekaantui veljensä Hypatiuksen kanssa Nika-kapinaan. Kapinan kukistuttua Hypatius ja Pompeius vietiin keisari Justinianuksen eteen, joka tuomitsi heidät molemmat teloitettavaksi.Martindale s. 899

 Lähteet 



 Viitteet 

Luokka:Bysanttilaiset sotilaat
Luokka:400-luvulla syntyneet
Luokka:Vuonna 532 kuolleet